stanford-oval/wikipedia huggingface dataset:
Bruno Rossi

| Bruno Benedetto Rossi |
| --- | --- |

Henkilötiedot
Syntynyt: 13. huhtikuuta 1905 Venetsia, Italia
Kuollut: 21. marraskuuta 1993 (ikä 88)
Koulutus ja ura
Tutkinnot:  Bolognan yliopisto
Väitöstyön ohjaaja:  Quirino Majorana
Instituutti:  MIT
Tutkimusalue:  Röntgentähtitiede
 Nimikirjoitus
Bruno Rossi  (1905 – 1993) oli Italiassa syntynyt, Yhdysvalloissa työskennellyt fyysikko.
Rossi tutki kosmisen säteilyn ominaisuuksia ja alkuperää  1930-luvun alusta lähtien.  Vuonna 1959 hän käynnisti  tutkimuksen, jonka tavoitteena oli hyödyntää orastavaa avaruusteknologiaa auringon ulkopuolisten röntgenlähteiden etsimisessä.  Röntgenastronomian teoreettisia ja kokeellisia puolia tutkinut projekti, jota veti Riccardo Giacconi, johti ehdotuksiin uusista röntgenoptiikan muodoista ja uusiin havaintomenetelmiin.  Neljän lennon sarjassa, joita Yhdysvaltain ilmavoimat sponsoroivat vuosina 1961–1963, ryhmä löysi erillisiä auringon ulkopuolisia röntgenlähteitä ja mittasi taustasäteilyä. Puhuessaan röntgensäteiden alkuperästä taivaankappaleissa Rossi kiinnitti huomion äärimmäisen kuuman matalatiheyksisen kaasun aiheuttamaan lämpösäteilyn prosessiin, jonka nykyään tiedetään olevan useimpien röntgenlähteiden tuotantomekanismi.
Röntgentähtitieteen perustajina pidetyt Rossi, Giacconi ja Herbert Friedman saivat  Wolfin fysiikan palkinnon vuonna 1987.
Anutan kieli

Anuta on austronesialainen kieli, jota puhutaan Anutan saarella, Salomonsaarilla. Se kuuluu oseanialaiseen kieliryhmään ja sen läheisimpiä sukulaiskieliä on muun muassa tikopia.
Anutaa puhuu äidinkielenään 270 ihmistä (1999). Kielen sisällä ei tiedetä olevan murre-eroja.
Tristania

| Tristania |
| --- | --- |

Tiedot
Toiminnassa:  1996–2022
Tyylilaji:  sinfoninen metalli, goottimetalli death/doom (1996–2004)
Kotipaikka:   Norja
Laulukieli:  englanti
Jäsenet:  Tarald Lie, rummut   Anders Hoyvik Hidle, kitara   Einar Moen, kosketinsoitin   Ole Vistnes, basso   Kjetil Nordhus, laulu   Gyri Smørdal Losnegaard, kitara   Mariangela Demurtas, laulu  
Entiset jäsenet:  Morten Veland, laulu, kitara   Kjetil Ingebrethsen, örinä (–2006)  Vibeke Stene, laulu (–2007)  Kenneth Olson, rummut (–2010)  Østen Bergøy, laulu (–2010)  Svein Terje Solvang, kitara (–2008)  Rune Østerhus, basso (–2009) 
Levy-yhtiö:  Napalm Records  
Aiheesta muualla
tristania.com
Infobox OKNimi-testi OK: 
Tristania oli norjalainen metallimusiikin yhtye. Yhtyeen tyylilajeja olivat goottimetalli ja sinfoninen goottimetalli.
Historia

Yhtyeen perustivat vuoden 1996 lopussa Morten Veland, Einar Moen ja Kenneth Olssen. Myöhemmin yhtyeeseen liittyivät Anders Hoyvik Hidle, Vibeke Stene ja Rune Osterhus. Yhtyeen ensimmäinen EP-levy Tristania julkaistiin toukokuussa 1997. Samana vuonna julkaistiin myös yhtyeen ensimmäinen täysimittainen albumi Widow's Weeds.
Vuonna 1998 yhtye julkaisi singlen nimeltä Angina ja albumin Beyond The Veil. Morten Veland lähti pian albumin julkaisun jälkeen "musiikillisten ja sosiaalisten eroavaisuuksien" vuoksi ja perusti Sirenian.
Vibeke Stene jätti yhtyeen henkilökohtaisista syistä 27. helmikuuta 2007.
Lokakuun 19. 2007 uudeksi laulajattareksi ilmoitettiin sardinialainen Mariangela "Mary" Demurtas (ex Reel fiction, Alight). Myöhemmin samana vuonna kiertueilla soittanut kitaristi Svein Terje Solvang liittyi yhtyeeseen.
Solvang ja Østerhus lähtivät bändistä vuonna 2008. Uudeksi basistiksi liittyi Ole Vistnes ja kitaristiksi Gyri Losnegaard.
2009 Østen Bergøy ilmoitti tyttöystävänsä olevan raskaana ja jäävänsä tauolle keikkailusta keskittyäkseen hoitamaan lapsia. Bergøyta tuuraamaan valittiin mm. Green Carnationin sekä Trail of Tearsin laulajana aiemmin tunnettu Kjetil Nordhus.
Vuonna 2010 Tristania ilmoitti, että kuudes studioalbumi Rubicon julkaistaisiin saman vuoden elokuussa. Samalla yhtyeen levy-yhtiön sivuilla kerrottiin Bergøyn päättäneen siirtyä lopullisesti syrjään lastensa vuoksi, joten Nordhusista tuli yhtyeen virallinen laulaja. Bergøy esiintyy kuitenkin vierailevana laulajana uudella albumilla Rubiconilla. On vielä epäselvää, tuleeko hän olemaan mukana seuraavilla albumeilla.
Syyskuussa 2022 yhtye ilmoitti lopettavansa toimintansa.
Jäsenet

Tarald Lie – rummut
Anders Hoyvik Hidle – kitara
Einar Moen  – syntetisaattorit ja koskettimet
Ole Vistnes – basso
Kjetil Nordhus – laulu
Gyri Smørdal Losnegaard – kitara
Mariangela "Mary" Demurtas – laulu
Jäsenet > Entiset jäsenet

Østen Bergøy – laulu
Kenneth Olsson – rummut
Svein Terje Solvang kitara
Rune Østerhus basso
Morten Veland – laulu, kitara (lähti uuteen yhtyeeseen, Sireniaan).
Kjetil Ingebrethsen – örinä (lähti huhtikuussa 2006)
Vibeke Stene – laulu (lähti helmikuussa 2007)
Julkaisut

Tristania [MCD] (1997)
Widow's Weeds (1998)
Angina [EP] (1999)
Beyond The Veil (1999)
World of Glass (2001)
Ashes (2005)
Illumination (2007)
Rubicon (2010)
Darkest White (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Tristania Encyclopaedia Metallumissa (englanniksi)
Tristania Discogsissa. (englanniksi)
Viralliset kotisivut (englanniksi)
Fataleka

| Fataleka> Tiedot |
| --- | --- |
Alue:  Salomonsaaret
Puhujia:  6 700
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
Kielikoodit
ISO 639-2:  map
ISO 639-3:  far
 Ohje 
Fataleka on Salomonsaarilla puhuttava austronesialainen kieli Malaitan saaren pohjoisosassa. Sitä puhuu äidinkielenään noin 6 700 ihmistä (1999). Fataleka kuuluu malaijilais-polynesialaisten kielten ryhmään. Se on läheistä sukua muun muassa to'abaitan kielen kanssa.
Fatalekan musiikkia on julkaistu muun muassa Unescon tuella Philips-tavaramerkin alla yhdessä baegunkielisen musiikin kanssa alkuperäiskansojen kulttuurina LP-levynä vuonna 1970-luvulla. Levylle on kuultavissa ennustavia lauluja. naisten laulu Roiroa, jolle ominainen piirre on yhden naisen soololaulu seitsemän muun hyräillessä melodiaa. Levylle kuuluu myös panhuilutaiteilija Aeresuugan lyhyet soolomelodiat, ensimmäinen kertova gouro-linnun huudosta ja toinen luoteistuulesta, sekä kahden panhuiluyhtyeen musiikkia.
Jean Titelouze

Jean (myös Jehan) Titelouze (1562 tai 1563 Saint-Omer – 24. lokakuuta 1633 Rouen) oli ranskalainen varhaisen barokin säveltäjä ja urkuri.
Titelouze syntyi sukuun, joka oli ollut aktiivinen Saint-Omerin musiikkielämässä 1500-luvun alkupuolelta lähtien. Hänet nimitettiin kirkkourkuriksi vuonna 1585, ja vuonna 1588 hänestä tuli Rouenin katedraalin urkuri. Vuoteen 1610 mennessä Titelouze pääsi myös katedraalin kaniikiksi. Hän työskenteli Rouenin katedraalissa loppuelämänsä ajan. Hän kuitenkin piti urkuresitaaleja eri puolilla Ranskaa ja toimi konsultoijana urkujenrakennushankkeissa. Titelouze oli improvisaatiotaitojensa ja virtuoosisen tekniikkansa ansiosta kysytty esiintyjä.
Titelouzen tärkein julkaisu oli Britannican mukaan Hymnes de l’église pour toucher sur l’orgue (1623). Vuonna 1626 hän julkaisi Magnificatin ympärille rakennettuja interludeja uruille.
Aiheesta muualla

IMSLP: nuotteja
Gaon kieli

| Gao> Tiedot |
| --- | --- |
Alue:  Salomonsaaret
Puhujia:  1 220
Sija:  ei sadan suurimman joukossa
Kielitieteellinen luokitus
Kielikunta:  austronesialaiset kielet
Kieliryhmä:  malaijilais-polynesialaiset kielet
 Ohje 
Gao on Salomonsaarilla puhuttava austronesialainen kieli. Sillä on noin 1 220 äidinkielistä puhujaa (1999).
Tainot

Tainokylän jäljitelmä Kuubassa.
Tainot olivat Isojen-Antillien alkuperäisasukkaita ja he puhuivat arawakkilaisiin kieliin kuulunutta tainon kieltä. Tainojen määrä romahti nopeasti eurooppalaisten saavuttua Karibialle, ja muutaman vuosikymmenen jälkeen heitä oli vain muutamia tuhansia. Tainot katosivat omana ryhmänään lopulta kokonaan selviytyjien sulautuessa muuhun väestöön. Nykyisillä Karibian asukkailla on jonkin verran tainotaustaista perimää, minkä lisäksi tietyt ryhmittymät ovat esimerkiksi Kuubassa ja Puerto Ricossa väittäneet polveutuvansa tainoista.
Historia

Isot-Antillit asutettiin Jukatanin niemimaalta käsin viimeistään 4000-luvulla eaa. Alueen varhaisia asukkaita kutsutaan casimiroidisiksi Casimiran löytöpaikan mukaan. Casimiroidiset karibialaiset tunnistetaan tietynlaisten kivityökalujen käytöstä, mutta termi ei viittaa varsinaisesti yksittäiseen kulttuuriin. Varhaiset asukkaat asettuivat Kuubaan, Hispaniolaan ja Puerto Ricoon. Ensimmäisellä vuosituhannella eaa. saapui toinen muuttoliike Etelä-Amerikasta Pienten-Antillien kautta Isoille-Antilleille. Uusia asukkaista nimitetään saladoidisiksi Saladeron löytöpaikan mukaan. Nykykäsityksen mukaan saladoidiset muuttajat olivat vuorovaikutuksessa vanhemman väestön kanssa ja mahdollisesti myös sekoittuivat näihin. Kulttuurin etääntyessä ajan myötä Etelä-Amerikan saladoidisesta kulttuurista voidaan puhua taino-kulttuurista, jollainen oli muodostunut ennen eurooppalaisten saapumista Karibialle. Joskus taino-kulttuurin alkuna on pidetty ostionoidisen keramiikan yleistymistä. Se alkoi korvata aiempaa saladoidista keramiikkaa 600-luvulta lähtien leviten Puerto Ricolta muille saarille. Alueen saarista ja saaristoista Jamaika ja Bahamasaaret asutettiin melko myöhään. Molemmille syntyi ihmisasutusta vasta 600-luvulla jaa. Bahamasaarille muuttaneet tunnettiin sittemmin lucayaneina. Kuubassa tainot levittäytyivät noin kahteen kolmasosaan saaresta. Saaren länsikärjessä asui mahdollisesti aiemmasta väestöstä polveutuvia alkukantaisesti eläneitä guanahatabeyitä.
Karibia oli ennen eurooppalaisten saapumista melko tiheään asuttu alue. Eurooppalaisten saavuttua väestö romahti kuitenkin niin nopeasti, että väkiluvun arvioiminen ennen romahdusta on hankalaa. Joidenkin arvioiden mukaan kaikkien Karibian saarten asukasluku oli yhteensä jopa 5,8 miljoonaa. Espanjalaisten teettämässä väestönlaskennassa Hispaniolalla arvioitiin olevan enää 60 000 intiaania ja vuonna 1519 vain 2 500. Tainot olivat käytännössä kadonneet vuoteen 1550 mennessä ja tuhosta selviytyneet olivat sekoittuneet valkoiseen ja afrikkalaiseen väestöön. DNA-tutkimusten perusteella tiedetään Karibian nykyisillä asukkailla olevan tainotaustaista perimää. Tainot eivät siis varsinaisesti tuhoutuneet kokonaan, vaan he sekoittuivat muuhun väestöön. Vielä nykyisinkin Kuubassa ja Puerto Ricolla on useita eri ryhmiä, jotka ovat väittäneet polveutuvansa tainoista. Heitä ei kuitenkaan ole tunnustettu virallisesti valtion taholta.
Kulttuuri

Tainon kieli alkoi erota Etelä-Amerikan pohjoisosien muista arawakkisista kielistä muuttajien lähdettyä kohti Antilleja 1000-luvulla eaa. Isoilla-Antilleilla kieli sai joitakin piirteitä saarien aiempien asukkaiden kielestä, kun taas Pienillä-Antilleilla se kehittyi tainosta poikkeavaksi saarikaribin kieleksi. Espanjalaisten välityksellä joitakin tainon kielen sanoja on omaksuttu muihin kieliin. Tainotaustaisia sanoja ovat esimerkiksi hurrikaani, kannibaali, kanootti ja tupakka.
Ennen 600-lukua Karibian alueen suurimmat poliittiset yksiköt olivat kylätasolla. Kylätason yksiköistä kehittyi vähitellen laajempia yksiköitä, jotka liittyvät myös taino-kulttuurin ilmenemiseen. 1200-luvulta alkaen tainoilla oli työnjaollisesti eriytynyt yhteiskuntajärjestelmä yhteiskunnallisine luokkineen. Tainojen yläluokasta käytettiin nimitystä nitaino, joka kääntyy suomeksi muotoon "hyvät" tai "jalot". Tainojen päälliköt valittiin yläluokasta ja koko yläluokka muodosti ehkä 5 % kaikista tainoista. Alemmasta luokasta käytettiin nimeä naboría eli "muut". Tainojen päälliköt tunnettiin tittelillä cacique ja esimerkiksi Hispaniolassa, Kuubassa tai Puerto Ricolla heidän johtamiin alueisiinsa saattoi kuulua satoja kyliä ja kymmeniätuhansia asukkaita. Tainoilla saattoi olla myös päälliköiden johtamia alueita suurempia kokonaisuuksia, sillä esimerkiksi Hispaniolalla heidän tiedetään jakaneen saaren viiteen maakuntaan.
Aiheesta muualla

Kuvia tai muita tiedostoja aiheesta Tainot Wikimedia Commonsissa
Espanjalaiset sotilaat hakkaavat käsiä irti kaivoksiin pakotetuilta tainoilta piirroksessa 1500-luvulta.
Zemi, tainojen veistos.
God Save Our Solomon Islands

| God Save Our Solomon Islands |
| --- | --- |
 {{{Kuvateksti}}}
Valtio:   Salomoninsaaret
Säveltäjä:  Panapasa Balekana
Sanoittaja:  Panapasa Balekana & Matila Balekana
Sävelletty:  1978
Suomenkielinen nimi:  Jumala varjelkoon Salomoninsaariamme
God Save Our Solomon Islands (suom. "Jumala varjelkoon Salomoninsaariamme") on Salomonsaarten kansallislaulu aina maan itsenäistymisestä vuonna 1978. Laulun ovat sanoittaneet Matila Balekana ja Panapasa Balekana, joka on myös säveltänyt hymnin.
Baunatal

| Baunatal |
| --- | --- |

 vaakuna
 Baunatal
 Koordinaatit: 51°15′N, 9°25′E 
Valtio:  Saksa
Osavaltio:  Hessen
Piirikunta:  Kasselin piirikunta
Pinta-ala:  
 – Kokonaispinta-ala:  38,3 km²
Korkeus:  210 m
Väkiluku (2021):  27 906
 – Väestötiheys:  729 as./km²
Postinumero:  34225
Suuntanumero(t):  0561, 05601, 05665
 
 www.baunatal.de 
Infobox OKVirheellinen NIMI-arvo: 
Bauntalin sijainti Kasselin piirikunnassa. Pienemmässä kuvassa piirikunnan sijainti Hessenin osavaltiossa.
Baunatal on kaupunki Kasselin lähiseudulla Hessenin osavaltiossa keskisessä Saksassa. Kaupungissa on Volkswagenin tuotantolaitoksia ja se sijaitsee satuaiheisen Deutsche Märchenstraßen reitillä.
Maantiede

Baunatal sijaitsee Hessenin pohjoisosassa  noin 10 kilometriä Kasselin keskustasta lounaaseen ja 135 kilometriä Frankfurt am Mainista pohjoiskoilliseen.
Baunatalin itärajana on Fuldajoki, jonka läntisen sivujoen Baunan mukaan Baunatal on saanut nimensä.
Baunatalin kunta muodostettiin 1964 kunnista Altenbauna, Altenritte ja Kirchbauna. Kesällä 1967 Baunataliin liitettiin Großenritte: syntyi Baunatalin kaupunki. Syksyllä 1970 Baunataliin liitettiin Hertingshausen. Rengershausen ja Guntershausen muodostivat 1970 Buchenhagenin kunnan, joka liitettiin Baunataliin kesällä 1972. Nykyinen seitsemän osa-alueen Baunatal oli siten koossa.
Historia

Baunatal on kaupunkina nuori, mutta sen osa-alueiden historia ulottuu jopa varhaiseen keskiaikaan. Ritter mainitaan ensi kerran vuonna 755 muodossa Rittahe ja Bauna vuonna 1015 muodossa Bunum. Hertingshausen ja Guntershausen mainitaan ensi kerran 1074. Rutto ja kolmikymmenvuotinen sota runtelivat Baunan jokilaaksoa 1600-luvulla. Vuonna 1776 alueen kylistä lähti 32 miestä Yhdysvaltain vapaussotaan ja seuraavan vuosisadan puolessa välissä alueelta muutti runsaasti köyhälistöä Amerikkaan. 1960- ja 1970-lukujen kuntaliitosten jälkeen Baunatalin väkiluku ylitti 20 000 asukkaan rajan. Kaupungin kävelykeskusta otettiin käyttöön keväällä 1986.
Baunatal sijaitsee Hanausta Bremeniin kulkevan noin 600 kilometriä pitkän Deutsche Märchenstraßen (Saksan satukatu) varrella. Grimmin satuja kertonut Dorothea Viehmann (1755–1815) eli elämänsä nykyisen Baunatalin alueella.
Talous ja liikenne

Baunatalin keskeinen elinkeino on autoteollisuus. Volkswagen AG perusti paikkakunnalle tuotantolaitoksen 1950-luvulla. Baunatal on hyvien rautatie- ja moottoritieyhteyksien varrella.
Aiheesta muualla

Baunatal, Hessen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Baunatal
Volkswagenin tuotantolaitoksia
Käännös suomeksi
Pato O’Ward

| Pato O’Ward |
| --- | --- |

Henkilötiedot
Koko nimi:  Patricio O’Ward Junco
Syntynyt: 6. toukokuuta 1999 (ikä 25) Monterrey, Nuevo León, Meksiko
Kansalaisuus:   Meksiko
Moottoriurheilija
IndyCar Series
Vuodet:  2018–
Aiheesta muualla
www.patriciooward.com
Patricio ”Pato” O’Ward Junco (s. 6. toukokuuta 1999 Monterrey, Nuevo León, Meksiko) on meksikolainen rata-autoilija.
Formula 1 -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2022 | McLaren | BHR   | SAU   | AUS   | EMI   | MIA   | ESP   | MON   | AZE   | CAN   | GBR   | AUT   | FRA   | HUN   | BEL   | NED   | ITA   | SIN   | JPN   | USA   | MXC   | SÃP   | ABU TD |  |  | – | – |
| 2023 | McLaren | BHR   | SAU   | AUS   | AZE   | MIA   | MON   | ESP   | CAN   | AUT   | GBR   | HUN   | BEL   | NED   | ITA   | SIN   | JPN   | QAT   | USA   | MXC   | SÃP   | LVG   | ABU TD |  |  | – | – |
| 2024 | McLaren | BHR   | SAU   | AUS   | JPN   | CHN   | MIA   | EMI   | MON   | CAN   | ESP   | AUT   | GBR   | HUN   | BEL   | NED   | ITA   | AZE   | SIN   | USA   | MXC TD | SÃP   | LVG   | QAT   | ABU   | – | – |
Ol’ Dirty Bastard

| Russell Tyrone Jones> Henkilötiedot |
| --- | --- |
Syntynyt: 15. marraskuuta 1968
Kuollut: 13. marraskuuta 2004 (35 vuotta)
Muusikko
Taiteilijanimi:  Ol’ Dirty Bastard
Laulukielet:  englanti
Aktiivisena:  1988–2004
Tyylilajit:  Hip hop
Yhtyeet:  Wu-Tang Clan
Levy-yhtiöt:  Loud/RCA Elektra Roc-A-Fella Records Sure Shot Recordings NuTech Digital Dame Dash Music Group/Koch Records
  [ Muokkaa Wikidatassa ] [ ohje ]  
Ol’ Dirty Bastard (oik. Russell Tyrone Jones, 15. marraskuuta 1968 – 13. marraskuuta 2004) oli yhdysvaltalainen MC. Hänet tunnettiin myös lyhenteellä ODB. Hän oli Wu-Tang Clanin perustajajäsen, joka kuoli huumeiden yliannostuksen aiheuttamaan sydämen vajaatoimintaan. Jonesilla oli Wu-Tang Clanin jälkeen myös menestyksekäs sooloura, jota kuitenkin vaikeuttivat muun muassa ongelmat lain kanssa.
Elämä > Nuoruus ja ura

Russell Tyrone Jones syntyi vuonna 1968 ja varttui nuoruutensa Brooklynissä, Fort Greenen naapurustossa. Jones vietti aikaansa serkkujensa Robert Diggsin ja Gary Gricen kanssa, joilla oli yhteinen kiinnostus rap-musiikkiin ja kungfu-elokuviin. Diggs (nyk. tunnetaan myös nimellä RZA), Grice (nyk. GZA) ja Jones muodostivat Force Of The Imperial Master -yhtyeen, joka tuli nopeasti tunnetuksi All in Together Now Crew:nä heidän singlensä mukaan.
Elämä > Wu-Tang Clan

Serkukset sekä kuusi heidän kaveriaan julkaisivat debyyttialbuminsa Enter the Wu-Tang (36 Chambers) vuonna 1993. 36 Chambers sai paljon kehuja kriitikoilta. Sitä pidetään yhtenä parhaana ja eniten vaikuttaneena 1990-luvulla julkaistuna albumina sekä yhtenä parhaista hip hop -albumeista koskaan. Jonesin sanoitukset ja omintakeinen tyyli erottuivat eniten muusta joukosta. Jonesin persoona kiteytti koko Wu-Tang Clanin kekseliään ja omanlaisensa tyylin.
Elämä > Sooloura

ODB aloitti soolouran 1995 ja oli toinen Wu-Tang Clanin sooloalbumin julkaissut jäsen Method Manin jälkeen. Return to the 36 Chambers: The Dirty Version nousi arvostukseen hittien "Brooklyn Zoo" ja "Shimmy Shimmy Ya" jälkeen. Albumilta oli karsittu ylimääräiset elementit pois ja RZA:n tuottamat beatit olivat vieläkin minimalistisempia kuin yhtyeen debyytillä.
Samana vuonna ODB julkaisi remixin Mariah Careyn "Fantasy"-kappaleesta. Siitä tuli suuri hitti, joka oli ensimmäisiä hip hopin, R&B:n ja popin yhdistelmiä.
Vuonna 1997 ODB esiintyi Wu-Tang Clanin toisella albumilla, Wu-Tang Foreverillä. Hän ei kuitenkaan ollut yhtä vahvasti mukana kuin yhtyeen debyytillä – hän räppäsi vain muutamassa kappaleessa. Hänellä oli kuitenkin Foreverilla soolokappale "Dog Shit".
Hän julkaisi vuonna 1999, vankilatuomionsa välissä, Nigga Pleasen, joka oli vielä oudompi kuin hänen debyyttinsä. Tällä julkaisulla oli kappale "Got Your Money", joka tuli erittäin suosituksi erityisesti Yhdysvalloissa ja muuallakin. Levyllä vieraili myös tähteyteen sitä kautta noussut laulaja Kelis, joka lauloi kertosäkeen singleen.
Vuonna 2001 Jonesin ollessa jälleen vankilassa kokaiinin hallussapidosta hänen levy-yhtiönsä päätti julkaista greatest hits -albumin (siitä huolimatta että hänellä oli vain kaksi omaa julkaistua albumia). Albumin julkaiseminen kuitenkin peruttiin ja vuonna 2002 D-3 Records julkaisi albumin "The Trials and Tribulations Of Russell Jones" ilman Jonesin osaa tuotantoon. Se käytti vanhaa nauhoitettua materiaalia ja muita artisteja. Albumi oli kriitikoiden haukkuma ja myynti kehnoa.
Elämä > Lakirikkomukset

ODB:lla oli useita kertoja ongelmia lain kanssa. Ensimmäisen kerran Jones tuomittiin vuonna 1993 toisen asteen ryöstön yrityksestä. Vuonna 1994 häntä ammuttiin vatsaan hänen ajauduttuaan riitoihin toisen räppärin kanssa. Vuonna 1997 hänet pidätettiin, koska hän ei ollut maksanut elatusapumaksujaan kolmesta hänen kolmestatoista lapsestaan. Vuonna 1998 hän tunnusti vaimonsa pahoinpitely-yrityksen. Samana vuonna hänen tyttöystävänsä taloon murtauduttiin ja häntä ammuttiin selkään sekä käteen. Haavat olivat kuitenkin vain pintapuolisia. Muutamia päiviä ammuskelun jälkeen hänet pidätettiin näpistelystä hänen yritettyään varastaa 50 dollarin arvoiset kengät. Hän ei kuitenkaan saapunut oikeuteen ja joutui maksamaan siitä korvauksia. Hänet pidätettiin muutamia viikkoja myöhemmin Los Angelesissa tapahtuneiden humalaisten yhteenottojen takia. Vuonna 1999 hänet pidätettiin ilman ajokorttia ajamisesta sekä laittomasta luotiliivin käytöstä. Jälleen muutamia viikkoja myöhemmin hänet pidätettiin monikertaisista huumausaineiden hallussapitotapauksista. ODB oli käytännössä vielä lainsuojatonselvennä hakeutuessa vieroitushoitoon, mutta oudon käytöksensä takia hänet tuomittiin lyhyeen vankeuteen ylemmässä oikeudessa. Hän kuitenkin pakeni vieroituksesta ja oli kuukauden verran lainsuojattomana. Hän vietti aikansa studiossa RZA:n kanssa ja nähtiin myös lavalla Wu-Tang Clanin kolmannen levyn julkaisutilanteessa. 2002 kesäkuussa hänet pidätettiin McDonaldsissa kieltäytyessään maksamasta ruuastaan. Hänet tuomittiin lopulta teoistaan kahdesta neljään vuoteen vankeuteen. On ollut huhuja itsemurhayrityksestä hänen joutuessa vankilaan. Hän pääsi pois linnasta vuonna 2003.
Jones pyörtyi tarkalleen 13:29 13. marraskuuta 2004 Wu-Tang Clanin studiolla. Hänet todettiin kuolleeksi vain tuntia myöhemmin. Hänet haudattiin Brooklynin kristilliselle hautausmaalle. Ruumiinavauksessa selvisi, että räppärillä oli ollut elimistössään tappava yhdistelmä Tramadol-kipulääkettä ja suuri annos kokaiinia.
Muut taiteilijanimet

Ason Unique
The Bebop Specialist
Big Baby Jesus
Big box of chili
BZA
Cyrus
Da King
Dirt Dog
Dirt McGirt
Dirty
Barney Kool Breeze
The Father
Freeloading Rusty
Joe Bananas
Michael (Can’t get off) Phipps
ODB
Ol’ Dirt Schultz
Ol’ Dirty Block
Osirus
Prince Delight
The Professor
Rain Man
Super Bastard
RJ Tha Mad Specialist (ennen vuotta 1993)
Diskografia > Albumit

| Albumi | Julkaisupäivä |
| --- | --- |
Return to the 36 Chambers: The Dirty Version: 28. maaliskuuta 1995
Nigga Please: 14. syyskuuta 1999
The Dirty Story: The Best of Ol' Dirty Bastard (kooste): 18. syyskuuta 2001
The Trials and Tribulations of Russell Jones: 19. maaliskuuta 2002
Osirus (mix-tape): 4. tammikuuta 2005
The Definitive Ol' Dirty Bastard Story (kokoelma): 21. kesäkuuta 2005
Free to Be Dirty! Live: 30. elokuuta 2005
A Son Unique: 15. marraskuuta 2018
True Story: 2007
Diskografia > Singlet ja EP:t

1995 Brooklyn Zoo
1995 Shimmy Shimmy Ya
1999 Got Your Money (feat. Kelis)
Salomoninsaarten taistelut

Salomonsaarten taistelut olivat Tyynenmeren sodassa toisessa maailmansodassa Japanin ja liittoutuneiden välisiä taisteluita Salomonsaarista. Ne alkoivat tammikuussa 1942, jolloin japanilaiset tekivät maihinnousun saarille ja Bougainvilleen. Kuuden kuukauden aikana japanilaiset valtasivat osan saaristosta ja alkoivat rakentaa saarille tukikohtia, joista käsin voitaisiin hyökätä Uuteen-Guineaan, Australiaan sekä Uuteen-Seelantiin. Liittoutuneet onnistuivat kuitenkin tekemään maihinnousun osalle saarista 7. elokuuta 1942 ja valtaamaan Guadalcanalin saaren helmikuuhun 1943 mennessä. Lisäksi japanilaisten yritys valloittaa Uusi-Guinea epäonnistui Korallimeren taistelun aikana. Uusi Georgia vallattiin 25. elokuuta 1943 ja Bougainville vuonna 1945. Taistelut päättyivät virallisesti 21. elokuuta 1945, kun viimeiset saarilla olevat japanilaisjoukot antautuivat liittoutuneille.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Solomon Islands campaign